****

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI INVESTICIJŲ PROJEKTUS „PLUNGĖS SENAMIESČIO MOKYKLOS KAPITALINIS REMONTAS“ IR „PLUNGĖS R. KULIŲ GIMNAZIJOS MODERNIZAVIMAS“ ŠVIETIMO ĮSTAIGŲ MODERNIZAVIMO PROGRAMOS FINANSAVIMUI GAUTI IR LĖŠŲ SKYRIMO**

2018 m. kovo 29 d. Nr. T1-51

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Švietimo įstaigų modernizavimo programai įgyvendinti skirtų lėšų 2018 metams paskirstymo švietimo įstaigoms atrankos kriterijais, patvirtintais Lietuvos Respublikos švietimo ir mokslo ministro 2018 m. kovo 15 d. įsakymu Nr. V-249 „Dėl Švietimo įstaigų modernizavimo programai įgyvendinti skirtų lėšų 2018 metams paskirstymo švietimo įstaigoms atrankos kriterijų nustatymo“, Plungės rajono savivaldybės taryba nusprendžia:

1. Pritarti investicijų projekto „Plungės Senamiesčio mokyklos kapitalinis remontas“ teikimui Švietimo įstaigų modernizavimo programos finansavimui gauti.
2. Pritarti investicijų projekto „Plungės r. Kulių gimnazijos modernizavimas“ teikimui Švietimo įstaigų modernizavimo programos finansavimui gauti.
3. Įsipareigoti iš Savivaldybės biudžeto skirti ne mažiau kaip 50 proc. skiriamų valstybės biudžeto lėšų Švietimo įstaigų modernizavimo programai įgyvendinti Plungės Senamiesčio mokykloje ir Plungės r. Kulių gimnazijoje.

Savivaldybės meras Audrius Klišonis